от ограничителни зони I, II и III в същата засегната държава членка и до други държави членки. Рисковете от разпространение на болестта следва да бъдат намалявани чрез забрана на движенията на тези продукти и движенията на дивите свине от оператори, както е предвидено в член 101 от Делегиран регламент (ЕС) 2020/688 на Комисията (12) в рамките на държавите членки и от тях.
 (16)
 В член 167, параграф 1, буква б), точки i) и ii) от Регламент (ЕС) 2016/429 е предвидено, че ветеринарните здравни сертификати, издадени от компетентния орган на държавата членка на произход трябва да придружават пратките от продукти от животински произход, включително тези от свине, на които е разрешено да бъдат придвижвани от ограничителна зона, установена в съответствие с член 71, параграф 3 от този регламент, предмет на определени мерки за контрол на болестта. Където в настоящия регламент за изпълнение са предвидени дерогации от забраните за движения на пратки от продукти от животински произход от ограничителни зони I, II и III, придружаващите ветеринарни здравни сертификати следва да включват позоваване на настоящия регламент, за да се гарантира адекватна и точна здравна информация в съответствие с Делегиран регламент (ЕС) 2020/2154.
 (17)
 Движенията на пратки от прясно или преработено месо и месни продукти, включително естествени обвивки, получени от свине, отглеждани в ограничителни зони I и II или отглеждани извън ограничителни зони I, II и III, и заклани в ограничителни зони I, II и III, следва да са предмет на не толкова строги изисквания за сертифициране, за да се избегнат ненужните и често прекомерни ограничения на търговията. Следва да има възможност да се разрешават движения на съответни пратки в рамките на територията на една и съща държава членка и до други държави членки на базата на здравна или идентификационна маркировка, поставяна в животновъдните обекти, при условие че тези животновъдни обекти са определени в съответствие с настоящия регламент. Компетентните органи следва да определят животновъдни обекти само ако отглежданите свине и продуктите от тях, които отговарят на условията за движения извън ограничителни зони I, II и III са ясно отделени от тези животни и продукти, които не отговарят на условията за такива разрешени движения. Ако не са спазени специфичните условия за разрешаване на движенията на тези пратки извън ограничителна зона III, предвидени в настоящия регламент, прясното месо и месните продукти, включително естествените обвивки, получени от свине, отглеждани в ограничителна зона II, и прясното месо и месните продукти, включително естествените обвивки, получени от свине, отглеждани в ограничителна зона II, следва да се маркират със специална здравна маркировка в съответствие с настоящия регламент.
 (18)
 В допълнение към това движенията на пратки от прясно месо и месни продукти, включително естествени обвивки от отглеждани свине от ограничителна зона III, изброени в приложение I към настоящия регламент, следва да бъдат предмет на по-строги условия. В специфични ситуации прясното месо от отглеждани свине следва да се маркира в съответствие с изискванията за маркирането на прясно месо от защитни и надзорни зони, изложени в приложение IX към Делегиран регламент (ЕС) 2020/687, или прясното месо и месните продукти, включително естествените обвивки от отглеждани